Publication: Magyar Közlöny
Issue: MK-2000-36 (Year: 2000, Number: 36)
Era: 1990-2004
Section: Az FVM Szabolcs-Szatmár-Bereg Megyei Földművelésügyi Hivatala értesíti a Nyírpilis településen érdekelt részarányföldtulajdonosokat, hogy az 1993. évi II. törvény 4/B. § (5) bekezdése alapján —
Paragraph Index: 2174

1. Ha egy tagállam elmulasztja a szervezettel szembeni pénzügyi kötelezettségeinek teljesítését, és hátralékának összege eléri azt az összeget, mely tőle az utolsó két évben a szervezetnek összesen járt volna, a tagállam elveszíti szavazati jogát. A szavazati jog elvesztése azonban csak egy évvel azután következik be, miután a Tanács értesült arról, hogy a tagállam olyan mértékben elmaradt fizetési kötelezettségeinek teljesítésével, mely a szavazati jog elvesztését vonja maga után, és csak akkor, ha a hátralék még mindig ilyen mértékű. A Tanács ugyanakkor jogosult egyszerű szótöbbséggel fenntartani vagy visszaállítani az ilyen tagállam szavazati jogát, amennyiben úgy ítéli meg, hogy a fizetés elmulasztását olyan körülmények okozzák, melyeket a tagállam nem tud befolyásolni.

Source: https://magyarkozlony.hu/hivatalos-lapok/5fd866757c8dc6dc172cce3c37084783fba7c906/dokumentumok/29fb3123ecf98fd73dcc1a898d12c0b9c0859c78/letoltes